stanford-oval/wikipedia huggingface dataset:
Jokto

Jokto (tunnus y) on SI-järjestelmän kerrannaisyksikön etuliite, joka tarkoittaa kvadriljoonasosaa (10-24).   Se otettiin käyttöön 1991. Esimerkiksi joktometri (ym) on kvadriljoonasosa metriä.
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Jerzy Hoffman

Jerzy Hoffman
Jerzy Julian Hoffman (s. 15. maaliskuuta 1932 Krakova) on puolalainen elokuvaohjaaja ja -käsikirjoittaja. Hänen töidensä joukossa on Vedenpaisumus (Potop, 1974), joka oli Oscar-gaalassa ehdolla parhaaksi vieraskieliseksi elokuvaksi.
Kirjallisuutta

Puukko, Martti: ”Tulella ja miekalla, palaako puolalainen elokuva”, Jerzy Hoffmanin haastattelu. Filmihullu 4/1999.
Aiheesta muualla

Jerzy Hoffman Internet Movie Databasessa. (englanniksi)
John Bray

| John Bray> Henkilötiedot |
| --- | --- |
Syntynyt: 19. elokuuta 1875 Middleport, Yhdysvallat
Kuollut: 18. heinäkuuta 1945 (69 vuotta) San Francisco, Yhdysvallat
Yleisurheilija
Laji:  keskipitkän matkan juoksu
Ennätykset:  800 metrin juoksu: 1:55.3 (1900)  1 500 metrin juoksu: 4:07.2 (1900)  mailin juoksu: 4:43.6 (1900)
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Pronssia | Pariisi 1900 | 1 500 metrin juoksu |  |
John Bray (19. elokuuta 1875 Middleport – 18. heinäkuuta 1945 San Francisco) oli yhdysvaltalainen keskimatkojen juoksija ja olympiamitalisti.
Bray osallistui olympialaisiin kerran, vuonna 1900 Pariisissa. Hän osallistui 1 500 metrin juoksuun, jossa saavutti pronssia. Lisäksi hän oli mukana 800 metrin juoksussa, jossa sijoittui finaalin kuudenneksi. Bray juoksi ennätyksikseen 800 metrillä 1:55.3, 1 500 metrillä 4:09.2 sekä mailin juoksussa 4:43.6; kaikki vuonna 1900.
John Boyd Orr

Sir John Boyd Orr
John Boyd Orr, 1. paroni Boyd-Orr (23. syyskuuta 1880 – 25. kesäkuuta 1971) oli skotlantilainen lääkäri, biologi ja poliitikko, joka palkittiin Nobelin rauhanpalkinnolla vuonna 1949 ravinnon tieteellisestä tutkimuksesta ja työstään Yhdistyneiden kansakuntien elintarvike- ja maatalousjärjestön hyväksi.
Juan ”Chi-Chi” Rodríguez

Juan ”Chi-Chi” Rodríguez
Juan Antonio ”Chi-Chi” Rodríguez (23. lokakuuta 1935 – 8. elokuuta 2024) oli puertoricolainen golfaaja. Hän syntyi Rio Piedrasissa yhdeksi vanhempiensa kuudesta lapsesta, hallitsi lajinsa jo ennen teini-ikää ja aloitti ammattiuransa vuonna 1960.
Rodríguezista tuli ensimmäinen World Golf Hall of Fameen kelpuutettu puertoricolainen, kun hänet otettiin mukaan vuonna 1992. Hänelle myönnettiin vuonna 1989 Bob Jones -palkinto.
Rodríguez sai lokakuussa 1998 sydänkohtauksen. Hän toipui toteutetun angioplastian myötä.
John L. W. Lillja

John Lennart Woldemar Lillja (7. maaliskuuta 1879 Viipuri – 5. helmikuuta 1946 Helsinki) oli suomalainen šakinpelaaja, šakkitoimittaja ja šakkitehtävien laatija. Pelaajana hän lukeutui Suomen parhaiden pelaajien joukkoon 20 vuoden ajan 1900-luvun alusta lukien.
Elämä ja šakillinen ura > Laatijana

Peliuran ohella Lillja oli huomattava šakkitehtävien laatija. Hän tutustui nuorena Suomen tehtäväšakin pioneeriin Johannes Öhquistiin. Lillja sai Öhquistilta jonkin vaikutteita tyyliinsä laatijana. Lilljan laatijaura alkoi samaan aikaan peliuran kanssa 1900-luvun alussa. Hän laati reilusti yli 100 tehtävää, joista lopputehtäviä noin 10. Pääasiassa hänen tuotantonsa koostuu mattitehtävistä. Lilljan tehtävätuotannosta on hänen kuolemansa jälkeen kerätty erilleen parhaimmisto eli 102 tehtävää.
Suomen Shakkiliitto on vuodesta 1936 alkaen myöntänyt Suomen Tehtäväniekkojen (ST) esityksestä tehtäväšakillisista ansioista jaettavan kansallisen tehtävämestarin arvonimen. Lillja sai kyseisen arvonimen 1937. ST nimitti Lilljan kunniajäsenekseen 1946.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Ratkaisu:


1. Rxc2! bxc2 2. Kh6 c1D 3. Tb1 Dxb1 patti
Lilljan esimerkkitehtävässä on lopputehtäville tyypillinen materiaalinkäyttö eli nappuloita on mahdollisimman vähän. Lisäksi siinä on toinen lopputehtävätaiteelle ominainen idea: valkea uhraa häviöasemassa nappuloita patin saavuttamiseksi.
Elämä ja šakillinen ura > Toimittaja ja kirjailija

Lillja kuului vuosina 1926–1930 Suomen Shakin vakinaiseen avustajakuntaan. Hän julkaisi kirjoituksiaan lehdessä vielä sen jälkeenkin ajoittain. Lehden numerossa 7-9/1944 julkaistiin Lilljan laatima kirjoitelma ”Shakkipelin estetiikka”, joka aiheutti myöhemmissä numeroissa kiivaan kirjallisen väittelyn tehtävämestari Aleksis Rautasen kanssa. Lillja kokosi uransa aikana huomattavan kirjallisen aineiston Helsingin Shakkiklubin toiminnan varhaisilta vuosilta. Paperit sisälsivät Suomen šakkihistorian kannalta merkittävää aineistoa. Lilljan kuoleman jälkeen paperit päätyivät toimittaja Arnold Hindsin haltuun, mutta tämän kuoltua 1952 aineisto tuhottiin.
Lillja kirjoitti myös Helsingin vesijohtolaitoksen historiaa käsitelleen teoksen.
Lillja, John L. W.: Helsingin kaupungin vesijohtolaitos: 1876–1936, S. n., Helsinki, 1938
Jerzy Kraska

| Mitalit | Mitalit | Mitalit |  |
| --- | --- | --- | --- |
|  Jerzy Kraska |  Jerzy Kraska |  Jerzy Kraska |  |
Maa:   Puola
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | München 1972 | Jalkapallo |  |
Jerzy Adam Kraska (s. 24. joulukuuta 1951, Płock, Puola) on puolalainen entinen jalkapalloilija ja olympiavoittaja. Hänen pelipaikkansa oli puolustuksessa ja keskikentällä.
Ura

Suurimman osan urastaan hän pelasi puolalaisessa Gwardia Warszawa seurassa. Hän edusti seuraa vuodet 1969-1983, sekä vuonna 1986. Vuonna 1983 hän siirtyi Suomen pääsarjaan Kuopion Palloseuraan, jota hän edusti kahden kauden ajan vuosina 1983-84. KuPSissa hän pelasi 48 ottelua. Maaleja hän ei näissä otteluissa onnistunut tekemään. Näistä otteluista seitsemän hän pelasi kauden 1983 karsintasarjassa.
Yhtäaikaa Kraskan kanssa KuPSissa pelasi toinen menestynyt puolalainen maajoukkuepelaaja Wojciech Rudy.
Ura > Maajoukkueura

Kraska pelasi Puolan maajoukkueessa 13 ottelua vuosina 1972-73. Kraskan uran kohokohta osui Münchenissä vuonna 1972 pelattuihin olympialaisiin, joissa hän oli voittamassa Puolalle olympiakultaa.
Jochem Uytdehaage

Jochem Uytdehaage
Jochem Uytdehaage (s. 9. heinäkuuta 1976 Utrecht, Alankomaat) on alankomaalainen pikaluistelija.
Uytdehaage nousi maailman huipulle melko yllättäen voitettuaan vuonna 2001 Alankomaiden yleisluistelumestaruuden ja pääsi EM-kisojen joukkueeseen. EM-kisoissa hän sijoittui neljänneksi ja samana talvena yleisluistelijoiden MM-kisoissa kymmenenneksi.
Vuonna 2002 Uytdehaage voitti EM-kultaa selvällä erolla hopealle sijoittuneeseen maanmieheensä Carl Verheijeniin. Samana vuonna Salt Lake Cityn olympialaisissa hän voitti kultaa sekä 5 000 että 10 000 metrillä ja sai lisäksi hopeaa 1 500 metrillä. Hän voitti molemmat matkat silloisilla maailmanennätysajoilla (6.14,66 ja 12.58,92). 10 000 metrin voittoaikansa oli myös kautta aikain ensimmäinen 13 minuutin alitus maailmassa. Myös 1 500 metrillä hän luisteli uuden maailmanennätyksen, mutta amerikkalainen Derek Parra puristi ajasta vielä 0,62 sekuntia ja vei kultamitalin. Samana keväänä Uytdehaage voitti kultaa vielä yleisluistelijoiden MM-kisoista Heerenveenistä.
Vuoden 2003 matkakohtaisissa MM-kisoissa maaliskuussa Berliinissä Uytdehaage voitti kultaa 5 000 metrillä. Tammikuussa 2004 hän saavutti EM-kisoissa pronssia, mutta vuoden kuluttua tästä kirkasti mitalin kultaiseksi.
Alankomaiden mestaruuskisoista Uytdehaagella on kaikkiaan yhdeksän mitalia, joista kultaisia neljä.
Uytdehaage piti aateliskalenterin kaikkien aikojen ykkössijaa hallussaan aikavälillä 17. marraskuuta 2001—2. helmikuuta 2002 ja uudelleen 9. helmikuuta 2002—13. marraskuuta 2005.
Henkilökohtaiset ennätykset

500 m: 36,27 19. marraskuuta 2005 	Salt Lake City
1 000 m: 1.11,36 24. helmikuuta 2001 	Calgary
1 500 m: 1.44,57 19. helmikuuta 2002 	Salt Lake City
3 000 m: 3.43,28 16. maaliskuuta 2001 	Calgary
5 000 m: 6.14,66 9. helmikuuta 2002 	Salt Lake City
10 000 m: 12.58,92 22. helmikuuta 2002 	Salt Lake City
Aiheesta muualla

Kotisivu (hollanniksi)
Miesten 5 000 metrin pikaluistelun olympiavoittajat
Miesten 10 000 metrin pikaluistelun olympiavoittajat
Johdannaissuure

Johdannaissuure on suure, eli jonkin asian tai esineen mitattava ominaisuus, joka voidaan määritellä perussuureiden yksinkertaisten laskutoimitusten kuten tulon, osamäärän ja murtopotenssien avulla. Perussuureita ovat pituus, massa, aika, sähkövirta, lämpötila, ainemäärä ja valovoima . Esimerkiksi nopeus saadaan pituuden ja ajan osamääränä, joten se on johdannaissuure. Perussuureiden yksiköitä kutsutaan perusyksiköiksi ja johdannaissuureiden yksiköitä kutsutaan johdannaisyksiköiksi.
Kattavaa luetteloa mahdollisista johdannaissuureista ei ole olemassa, koska perussuureista ja jo määritellyistä johdannaissuureista voidaan määritellä uusia johdannaissuureita periaatteessa rajattomasti.
Johdannaissuureiden määritteleminen

Johdannaissuure saadaan suorittamalla laskutoimituksia perussuureilla. Esimerkiksi suure nopeus  v  määritellään kuljetun matkan eli pituuden ja kulkuun käytetyn ajan osamääränä
Nopeuden yksikkö saadaan samalla tavalla laskemalla pituuden (m eli metri) ja ajan yksikön (s, sekunti) osamäärä
Johdannaissuureiden johdannaisyksiköt lasketaan samalla tavalla kuin ne määritellään. Kaikki johdannaisyksiköt voidaan ilmaista perusyksiköistä johdettuina lausekkeina. Muutamilla niistä on kuitenkin erityisnimiä, esimerkiksi voiman yksikkö newton (1 N = 1 kg·m/s2) ja energian yksikkö joule (1 J = 1 kg·m2/s2) sekä monet näiden ja ampeerin avulla johdetut sähkösuureiden yksiköt.
Pituudesta johdettuja johdannaissuureita

Pituuden avulla johdetuilla suureilla ilmaistaan tilaan liittyviä asioita. Näiden yksiköt johdetaan pituuden yksikön metrin tuloina ja osamäärinä. Lisäksi pituussuureiden asennot voidaan ilmaista tason- tai tilan kulmasuureilla.
| Mitattava suure | Suureen tunnus | Yksikön nimi | Yksikön tunnus | Perusyksiköillä | Johdannaisyksiköillä |
| --- | --- | --- | --- | --- | --- |
| pinta-ala | A | neliömetri | m2 | m2 |  |
| tilavuus | V | kuutiometri | m3 | m3 |  |
| tasokulma | φ | radiaani | rad | m·m-1 | 1 |
| avaruuskulma | φ,  \Omega  | steradiaani | sr | m2m-2 | 1 |
| taittovoimakkuus | D | dioptria | dioptria, dpt | m-1 |  |
Ajasta ja pituudesta johdettuja johdannaissuureita

Pituuden ja ajan avulla johdetaan liiketiloihin liittyviä suureita.
| Mitattava suure | Suureen tunnus | Yksikön nimi | Yksikön tunnus | Perusyksiköillä | Johdannaisyksiköillä |
| --- | --- | --- | --- | --- | --- |
| nopeus | v | metriä sekunnissa | m/s | m·s-1 |  |
| kiihtyvyys | a | metriä sekunnissa toiseen | m/s2 | m·s-2 |  |
| taajuus | f | hertsi | Hz | s-1 |  |
| kulmanopeus | ω | radiaania sekunnissa | rad/s | m·m-1s-1 = s-1 |  |
| kulmakiihtyvyys | α | radiaania neliösekunnissa | rad/s2 | m·m-1s-2 = s-2 |  |
Massasta, pituudesta ja ajasta johdettuja johdannaissuureita

Pituuden, ajan ja massan avulla johdetaan paineeseen, voimaan ja energiaan liittyviä suureita.
| Mitattava suure | Suureen tunnus | Yksikön nimi | Yksikön tunnus | Perusyksiköillä | Johdannaisyksiköillä |
| --- | --- | --- | --- | --- | --- |
| voima | F | newton | N | kg·m·s-2 |  |
| energia | E | joule | J | kg·m2s-2 | Nm |
| paine | p | pascal | Pa | kg·m-1s-2 | N/m2 |
| teho | P | watti | W | kg·m2s-3 | J/s |
Muita yleisesti käytettyjä johdannaissuureita

Samalla periaatteella kuin edelläkin.
| Mitattava suure | Suureen tunnus | Yksikön nimi | Yksikön tunnus | Perusyksiköillä | Johdannaisyksiköillä |
| --- | --- | --- | --- | --- | --- |
| tiheys | ρ | kilogrammaa kuutiometrissä | kg/m3 | kg·m-3 |  |
Sähköopin suureet
| jännite | U, V, E | voltti | V | kg·m2s-3A-1 | W/A = J/C |
| resistanssi | R | ohmi | Ω | kg·m2·s-3A-2 | V/A |
| konduktanssi | G | siemens | S | kg-1·m-2·s3A2 | A/V |
| sähkövaraus | Q | coulombi | C | A·s |  |
| kapasitanssi | C | faradi | F | s4⋅A2⋅m−2⋅kg−1 | C/V |
| magneettivuo | Φ | weber | Wb | kg·m2·s-2A-1 | V·s |
| induktanssi | L | henry | H | kg·m2·s-2A-2 | Wb/A |
| magneettivuon tiheys | B | tesla | T | kg·s-2A-1 | Wb/m2 |
Valo-opin suureet
| valovirta | Φ | luumen | lm |  | cd·sr |
| valaistusvoimakkuus | E | luksi | lx | cd·m-2 | lm/m2 |
Säteilysuureet
| radioaktiivisuus | A | becquerel | Bq | s-1 tai 1/s |  |
| absorboitunut annos | D | gray | Gy | m2s-2 | J/kg (= J·kg-1) |
| ekvivalenttiannos | H | sievert | Sv | m2s-2 | J/kg (= J·kg-1) |
Kemian suureet
| katalyyttinen aktiivisuus | z | katal | kat | mol/s (= s-1·mol) |  |
Aiheesta muualla

International Bureau of Weights and Measures (BIPM): SI-järjestelmä
Conversion tables / unit conversion online
Jon Cooper

| Jon Cooper |
| --- | --- |
 Cooper (oikealla) Luke Richardsonin kanssa vuoden 2013 NHL:n tähdistöottelussa
Henkilötiedot
Syntynyt: 23. elokuuta 1967 (ikä 57) Prince George
Jääkiekkoilija
Seura
Seura:  Tampa Bay Lightning
Sarja:  NHL
Tehtävä:  päävalmentaja
Valmennusura
Vuodet:  2006–
Seurat:  St. Louis Bandits NAHL   Green Bay Gamblers USHL  Norfolk Admirals AHL  Syracuse Crunch AHL
Jon Cooper (s. 23. elokuuta 1967 Prince George, BC, Kanada) on kanadalainen jääkiekkovalmentaja, joka valmentaa NHL-joukkue Tampa Bay Lightningiä. Pelaajauransa  Cooper teki yliopistosarjoissa. Hän on voittanut valmennusurallaan USHL, NAHL:n ja AHL:n mestaruuden, sekä kaksi kertaa NHL:n Stanley Cupin.
Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (C)  |
29 MacKinnon |
30 Johnson |
31 Pickard |
44 Vlasic (A) |
53 Skinner |
55 Scheifele |
71 Killorn |
90 O’Reilly (A) |
Valmentaja Cooper
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jon Cooper
Jon Davison

| Jon Davison> Henkilötiedot |
| --- | --- |
Syntynyt: 21. heinäkuuta 1949 (ikä 75)  Haddonfield, New Jersey
Kansalaisuus:  yhdysvaltalainen
Ammatti:  elokuvatuottaja
Jon Davison (s. 21. heinäkuuta 1949 Haddonfield, New Jersey, Yhdysvallat) on yhdysvaltalainen elokuvatuottaja, joka tunnetaan kenties parhaiten tuottamistaan elokuvista RoboCop, RoboCop 2 ja Starship Troopers – universumin sotilaat.
Davison opiskeli New Yorkin yliopistossa elokuva-alalle, jonka jälkeen hän muutti 1970-luvulla Los Angelesiin ystävänsä kehotuksesta.
John Bradley

| John Bradley |
| --- | --- |
 John Bradley San Diegon Comic-Conissa 2016.
Henkilötiedot
Koko nimi:  John Bradley-West
Syntynyt: 15. syyskuuta 1988 (ikä 36)  Englanti
Ammatti:  näyttelijä
Näyttelijä
Aktiivisena:  2011–
Aiheesta muualla
IMDb 
John Bradley (s. 15. syyskuuta 1988) on englantilainen näyttelijä, joka esittää Samwell Tarlya yhdysvaltalaisessa televisiosarjassa Game of Thrones. Rooli oli Bradleyn ensimmäinen.
Aiheesta muualla

Kuvia tai muita tiedostoja aiheesta John Bradley Wikimedia Commonsissa
Johan Henric Kellgren

Johan Henric Kellgren, Evald Hansenin piirros.
Johan Henric Kellgren (1. joulukuuta 1751 – 20. huhtikuuta 1795) oli ruotsalainen runoilija, kriitikko ja lehtimies. Hän kirjoitti muun muassa rakkausrunoja ja satiireja. Kellgrenin tunnetuimpia runoja ovat ”Man äger ej snille för det man är galen” (1787) ja ”Dumboms lefverne” (1791, suom. ”Tyhmäsen elämäkerta”). Hän kuului ajan merkittävimpiin kulttuuripersooniin.
Henkilöhistoria

Johan Henric Kellgren syntyi Flobyssä, Skaraborgin läänissä. Hänen vanhempansa olivat rovasti Jonas Kiellgren ja Elisabeth von Wulff.
Kellgren opiskeli Turun akatemiassa vuodesta 1768, valmistui 1772 maisteriksi ja tuli 1774 latinankielisen runouden dosentiksi. Hän oli Aurora-seuran jäsen. Hän muutti Tukholmaan 1777.
Tukholmassa Kellgren toimi yliopistossa latinankielisen kirjallisuuden dosenttina. Vuonna 1780 hän sai Kuninkaallisen kirjaston kirjastonhoitajan viran ja oli vuodesta 1785 kuninkaan sihteeri. Hän kuului Utile dulci -seuraan ja perusti Stockholms-Posten -sanomalehden. Kellgren sai suurimman kunnianosoituksensa 1786, kun Kustaa III nimitti hänet Ruotsin akatemian jäseneksi 1786. Hän liittyi 1788 Ruotsin kuninkaalliseen musiikkiakatemiaan.
Kellgrenin runoissa on paljon satiirista sävyä, mikä johti kiistoihin useiden kriitikoiden kanssa. Häntä oli runoilijana luonnehdittu terveen järjen edustajaksi, ironikoksi ja rationalistiksi, mutta hän saattoi olla myös intohimoinen rakkauslyyrikko, ja myöhäistuotannossaan hän oli romantiikan edelläkävijä. Erityisesti hänen myöhäisemmässä tuotannossaan näkyy vaikutteita Gotthold Ephraim Lessingiltä ja Johann Wolfgang von Goetheltä. Kellgren kirjoitti esipuheen Carl Michael Bellmanin teokseen Fredmans epistlar (suom. Fredmanin epistoloita).
Kellgren kuoli keväällä 1795. Hänen kuolemansa jälkeen 1796 julkaistiin Kellgrenin kirjoituksia kolmiosaisena kokoelmana Samlade skrifter.
Kirjallisuutta

Lagus, W.: Skalden J. H. Kellgren finska lefnadsminnen, 1884
John Boyd Dunlop

John Boyd Dunlop
John Boyd Dunlop (5. helmikuuta 1840 Dreghorn, Ayrshire, Skotlanti – 23. lokakuuta 1921 Dublin, Irlanti) oli skotlantilainen keksijä, ammatiltaan eläinlääkäri. John Boyd Dunlop keksi vuonna 1887 ilmarenkaan polkupyörään. Patentin hän haki keksinnölleen 7. joulukuuta 1888.
Ennen ilmarengasta polkupyörän renkaat oli tehty yleensä puusta. Ilmarenkaan ansiosta polkupyörä jousti entistä paremmin ja tämä vaikutti ratkaisevasti polkupyörän suosion kasvuun pyöräilyn mukavuuden kasvaessa merkittävästi. Hän on perustanut muun muassa renkaita valmistavan Dunlop Tyresin.
Aiheesta muualla

Mr. Dunlopin makkarat, Seura, 26.10.1938, nro 43, s. 14, Kansalliskirjaston digitaaliset aineistot
Jezzinen taistelu

Jezzinen taistelu oli toisessa maailmansodassa 14. kesäkuuta 1941 Libanonissa Jezzinessä käyty Australian ja Vichyn Ranskan joukkojen välinen taistelu, joka oli osa operaatio Exporteria. Se liittyi Australian 7. divisioonan etenemiseen kohti Beirutia. Jezzine on noin puolivälissä Libanonin Palestiinan vastaiselta rajalta Beirutiin.
Taustaa

Cox lähetti Merdjayounista Jezzineen osaston, joka muodostettiin 13. pataljoonasta vahvennettuna ratsuväellä, tykistöllä sekä pioneereilla. Sen tehtävänä oli vallata Rihanen eteläpuolinen ylänkö, Kafr Hounin harjanne ja Jezzine. Samanaikaisesti Cheshire Yeomanryn komppania eteni pohjoiseen Zhaltan läpi pitkin Siidonista Jezzineen kulkevaa tietä ottaakseen yhteyden Australian 21. prikaatin joukkoihin. Jezzineen matkanneella osastolla oli vaikeuksia kapealla ja mutkikkaalla tiellä sekä karttojen ja opasteiden puutteesta johtuvista eksymisissä.
Aamun valjetessa osasto saavutti Kafr Hounin, jossa yksittäinen ranskalaisosasto avasi kivääritulen. Lyhyen tulitaistelun jälkeen eteneminen jatkui kohti Jezzinea hallitsevaa vuorta, jossa tiedustelijat havaitsivat vahvat ranskalaisasemat.
Taistelu

Prikaatin pääosan saavuttua aloitettiin hyökkäys tykistön ja kranaatinheittimistön tukemana. Ranskalaiset karkotettiin asemistaan, ja joukot etenivät edelleen Jezzineen ja joukot ryhmittyivät puolustukseen kaupungin itäpuolisille harjanteille sekä pohjoiseen ja länteen vievien teiden varteen.
Seuraukset

Taistelussa 31. pataljoonan sotamies James Gordon tuhosi yksin kiväärillä ja pistimellä Vichyn Ranskan joukkojen miehittämän konekivääripesäkkeen, mistä hänet palkittiin myöhemmin Viktorian ristillä. Townvillessä Queenslandissä oleva varuskunta on nimetty taistelun muistoksi Jezzine Barrackiksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Jezzine (1941)
Merkinnän syy: varsinaiset taistelutoimet ja niihin osallistuneet joukot kuvaamatta
Viktorian ristillä palkittu James Gordon.
Käännös suomeksi
John Boyne

John Boyne
John Boyne (s. 30. huhtikuuta 1971) on irlantilainen kirjailija. Hänen romaanistaan Poika raidallisessa pyjamassa (2006, suom. 2008) tuli maailmanlaajuinen bestseller ja sen pohjalta on tehty myös samanniminen elokuva.
Aiheesta muualla

Bazar Kustannus (Arkistoitu – Internet Archive)
Kirjailijan omat sivut
Johdatus metafysiikkaan

| Johdatus metafysiikkaan |
| --- | --- |

Kirjailija:  Riku Juti
Genre:  filosofia, ontologia
Kustantaja:  Gaudeamus
Julkaistu:  2001
Ulkoasu:  nidottu
Sivumäärä:  395
ISBN:  951-662-821-4
Löydä lisää kirjojaKirjallisuuden teemasivulta
Johdatus metafysiikkaan on Riku Jutin vuonna 2001 ilmestynyt metafysiikan oppikirja. Gaudeamuksen kustantama teos keskittyy ontologiaan eli niin sanottuun yleiseen metafysiikkaan. Muun muassa mielen filosofia, filosofinen kosmologia ja filosofinen teologia on rajattu pois.
Vastaanotto

Sami Pihlströmin mukaan etenkin logiikan alkeiden osaaminen auttaa teoksen ymmärtämisessä, koska Juti korostaa logiikan ja ontologian yhteyttä. Ontologian ja tietoteorian välinen suhde voi Pihlströmin mukaan olla keskeisempi kuin mitä Juti esittää. Ontologisen identiteetin eli samuuden käsitteen Juti kääntää 'tunnistettavuudeksi', mikä voi olla harhaanjohtavaa. Ontologisen realismin ja idealismin välisen vastakkainasettelun käsittely jää vähälle huomiolle.
Aiheesta muualla

S. Albert Kivinen: Metafysiikka elää ja voi hyvin (Arkistoitu – Internet Archive). Tieteessä tapahtuu 8/2001.